|  |
| --- |
| **Dienvidkurzemes novada pašvaldība** |

Lielā iela 54, Grobiņa, Dienvidkurzemes novads, LV-3430, reģistrācijas Nr.90000058625,

tālr. 63490458, e-pasts pasts@dkn.lv, www.dkn.lv

**APSTIPRINĀTI:**

ar Dienvidkurzemes novada pašvaldības domes

\_\_.\_\_.2025. sēdes lēmumu Nr.\_\_\_

(prot.Nr.\_\_ \_\_.§)

**Dienvidkurzemes novada pašvaldības domes saistošie noteikumi Nr. 2025/…** “**Grozījumi Dienvidkurzemes novada pašvaldības domes 2025.gada 24.aprīļa saistošajos noteikumos Nr. 2025/13 Dienvidkurzemes novada iedzīvotāju padomes nolikums"**

*Izdoti saskaņā ar Pašvaldību likuma*

*58.panta piekto un sesto daļu*

1. Izdarīt Dienvidkurzemes novada pašvaldības domes 2025. gada 24.aprīļa saistošajos noteikumos Nr. 2025/13 "Dienvidkurzemes novada iedzīvotāju padomes nolikums" (turpmāk – Nolikums) šādus grozījumus:
	1. Izteikt Nolikuma izdošanas tiesisko pamatojumu šādā redakcijā:

``Izdoti saskaņā ar Pašvaldību likuma 58.panta piekto un sesto daļu ``.

* 1. Nolikuma 8.punktu izteikt šādā redakcijā:

 ``8. Par padomes locekli var ievēlēt fizisku personu, ievērojot Pašvaldību likuma 58.panta trešās un ceturtās daļas nosacījumus un kandidāts pieteikuma iesniegšanas termiņa pēdējā dienā bez pārtraukuma ir reģistrējis dzīvesvietu attiecīgā Padomes teritoriālā vienībā pēdējos 6 mēnešus.``

* 1. Nolikuma 10.punktu izteikt šādā redakcijā:

 ``10. Gadījumā, ja noteiktajā termiņā pieteikušos kandidātu skaits ir mazāks par minimāli nepieciešamo, kāds ir noteikts padomei nolikuma 7.punktā, Pašvaldība pagarina kandidātu pieteikšanās termiņu padomē par 21 (divdesmit vienu) dienu, publicējot paziņojumu Pašvaldības oficiālajā tīmekļvietnē <https://www.dkn.lv>, Pašvaldības informatīvajā izdevumā un Pašvaldības oficiālajos sociālo tīklu kontos.``

* 1. Nolikuma 11.punktu izteikt šādā redakcijā:

``11. Ja pēc atkārtota termiņa kandidātu skaits ir mazāks par minimāli nepieciešamo, kāds ir noteikts padomei nolikuma 7.punktā, atkārtotu padomes izveidi uzsāk, ja saņemts vismaz 25 (divdesmit piecu) iedzīvotāju ierosinājums atkārtotai kandidātu izvirzīšanas uzsākšanai.``

* 1. Nolikuma 12.punktu izteikt šādā redakcijā:

`` 12. Tiesības vēlēt Padomi ir personai, kura atbilst [Pašvaldību likuma](https://likumi.lv/ta/id/336956-pasvaldibu-likums) [58. panta](https://likumi.lv/ta/id/336956-pasvaldibu-likums#p58) piektās daļas nosacījumiem un vēlētājs ir deklarējis savu dzīvesvietu 30 dienas pirms vēlēšanu dienas teritoriālajā vienībā kurā tiek vēlēta Padome.``

* 1. Nolikuma 13.punktu izteikt šādā redakcijā:

``13. Pašvaldības izpilddirektora nozīmēti darbinieki 15 (piecpadsmit) dienu laikā apkopo pretendentu pieteikumus darbībai Padomē.``

* 1. Nolikuma 14.punktu izteikt šādā redakcijā:

 `` 14. Pašvaldība organizē balsošanu par Padomes locekļiem ne ātrāk kā 20 (divdesmit) dienas pēc Padomes locekļu kandidātu saraksta publiskošanas. Informācija par Padomes vēlēšanu vietu un laiku tiek izsludināta Pašvaldības oficiālajā tīmekļvietnē https://www.dkn.lv, kā arī Pašvaldības oficiālajos sociālo tīklu kontos, kā arī izliekot pieteikšanās paziņojumu redzamā vietā pagasta/pilsētas pārvaldes ēkā. Padomes vēlēšanas notiek atbilstoši Noteikumu 1. pielikumam.``

* 1. Nolikuma 16.punktu izteikt šādā redakcijā:

``16. Pēc balsošanas rezultātu apkopošanas, informāciju par Padomes sastāvu un to, cik balsis saņēma katrs kandidāts, pašvaldība publicē oficiālajā tīmekļvietnē https://www.dkn.lv un Pašvaldības informatīvajā izdevumā.``

* 1. Nolikuma 17.punktu izteikt šādā redakcijā:

``17. Ja ievēlētā Padomes locekļa pilnvaras tiek izbeigtas pirms pilnvaru termiņa beigām, šī Padomes locekļa vietā stājas nākamais balsošanā lielāko balsu skaitu saņēmušais kandidāts un pašvaldība veic izmaiņas publikācijā par Padomes sastāvu.``

* 1. Nolikuma 19.punktu izteikt šādā redakcijā:

``19. Padomes loceklis var izbeigt darbību Padomē, rakstveidā paziņojot par to Padomei. Padomes locekļa darbība tiek izbeigta ar Padomes lēmumu iesniegumā norādītajā termiņā vai ar lēmuma pieņemšanas brīdi, ja termiņš iesniegumā nav norādīts.``

* 1. Nolikuma 20.punktu izteikt šādā redakcijā:

``20. Padomes darbības termiņš ir 3 (trīs) gadi skaitot no vēlēšanu rezultātu publicēšanas dienas.``

* 1. Nolikuma 21.punktu izteikt šādā redakcijā:

``21. Pirmo Padomes sēdi 30 dienu laikā pēc Padomes sastāva publicēšanas sasauc un vada attiecīgās pagasta/pilsētas pārvaldes vadītājs.``

* 1. Svītrot Nolikuma 29.punktu.
	2. Svītrot Nolikuma 37.punktu.
	3. Nolikuma 1.pielikuma 2.punktu izteikt šādā redakcijā:

``2. Iedzīvotāju padomes locekļu klātienes balsošanas notiek publikācijā noteiktā termiņā un vietā. Pašvaldības darba laikā no otrdienas līdz ceturtdienai un sestdienā, balsošanas kārtību nodrošina pašvaldības izpilddirektora nozīmēti darbinieki.``

* 1. Nolikuma 1.pielikuma 3.punktu izteikt šādā redakcijā:

 ``3. Klātienes balsošana notiek aizklāti, iedzīvotājiem, izdarot atzīmes, izsniegtās balsošanas veidlapās un aizpildot ziņas par balsotāju.``

* 1. Nolikuma 1.pielikuma 4.punktu izteikt šādā redakcijā:

``4.  Pirms balsošanas veidlapas saņemšanas balsotājam jāuzrāda darbiniekam personu apliecinošs dokuments. Darbiniekam jāpārbauda, vai persona atbilst Dienvidkurzemes novada pašvaldības iedzīvotāju padomes Nolikumā noteiktajām balsotāju prasībām.``

* 1. Nolikuma 1.pielikuma 5.punktu izteikt šādā redakcijā:

`` 5.  Darbinieks nodrošina, ka aizzīmogotai kastei klātienes balsošanas gadījumā nepiekļūst nepiederošas personas un nodrošina balsošanas kastes aizzīmogošanu katras balsošanas dienas beigās.``

* 1. Nolikuma 1.pielikuma 8.punktu izteikt šādā redakcijā:

`` 8. Pēc balsošanas termiņa beigām balsu skaitīšanas komisija vienas

darba dienas laikā apkopo balsošanas rezultātus protokolā.``

* 1. Svītrot Nolikuma 1. pielikuma 11.punktu.

Domes priekšsēdētājs A.Jankovskis